Lewin Nyatanga

Lewin Nyatanga (født 1988) er en walisisk tidligere fotballspiller, med 34 landskamper for .

 Tidlig karriere 
Nyatanga, som gikk på Derby County sitt fotballakademi, skrev under på sin første profesjonelle kontrakt med Derby County, en 2-årskontrakt, den 18. august 2005. Sin første obligatoriske kamp for «the Rams» spilte han den 24. august 2005 mot Grimsby Town i den første runden av Ligacupen. I ligasammenheng debuterte han i hjemmekampen mot Stoke City den 15. oktober 2005, og den 22. november 2005 scoret Nyatanga sitt første mål for Derby i bortekampen mot Stoke. Totalt spilta han 24 ligakamper og scoret ett ligamål i 2005/2006-sesongen.

I oktober 2006 skrev Nyatanga under på en 3-måneders låneavtale for Sunderland, og han spilte sin første kamp for «The Black Cats» den 21. oktober 2006 i en ligakamp mot Barnsley. Etter 11 ligakamper for Sunderland returnerte Nyantanga til Derby i januar 2007. I februar 2007 var han klar for nok et låneopphold, den gang til Barnsley. Han debuterte den 17. februar 2007 i en ligakamp mot Southampton. Hans første mål for «the Tykes» kom 14. mars 2007 da Barnsley vant 4–2 over Plymouth Argyle i en ligakamp. Etter å ha spilt 10 ligakamper for Barnsley vendte han tilbake til Derby i april 2007 på grunn av Derbys midstopper Darren Moore hadde fått karantene. I sin første kamp etter låneoppholdet ble han matchvinner da Derby slo Luton 1–0 den 20. april 2007. Totalt scoret han ett mål på 7 ligakamper for klubben fra Derbyshire i 2006/07-sesongen.

Den 27. juli 2007 skrev Nyatanga under på en ny låneavtale med Barnsley, og i løpet av dette låneoppholdet spilte han 25 ligakamper før han returnerte til Derby 2. januar 2008. Den 19. januar 2008 debuterte Nyantanga i Premier League i en kamp mot Portsmouth. Allerede i det 4. spilleminutt i denne kampen scoret han sitt første Premier League-mål da han gav Derby ledelsen 1-0. Kampen endte med 3–1-seier til Portsmouth. Etter å ha spilt en ligakamp og to cupkamper for Derby, ble han den 31. januar 2008 klar for sitt tredje låneoophold i Barnsley.

Nyatanga spilte for flere klubber i Championship og i League One før han la opp som aktiv spiller etter 2016/2017-sesongen.

 Landslag 
Siden Nyatanga er født i England, har en far fra Zimbabwe og en mor fra Wales hadde han flere muligheter å velge mellom når det gjaldt landslagsspill. Han valgte å representere Wales og i 2005 ble han den yngste spilleren gjennom tidene som har spilt for Wales sitt U-21 lag. 

To dager før han fylte 17 var han også kaptein i 2. omgang i en U-21 kamp mot Malta, mens han 17 år og 195 dager gammel ble den yngste spilleren gjennom tidene til å spille for Wales. Dette skjedde i en vennskapskamp mot  den 1. mars 2006 i en kamp som endte 0-0. Da Nyantanga spilte sin andre offisielle landskamp, den 27. mai 2006, ble rekorden hans slått av Gareth Bale.

 Meritter 
 Yngste som har spilt for Wales' U-21 lag.
 Yngste som har vært kaptein på Wales' U-21 lag (16 år og 363 dager).
 Debuterte på Wales' A-lag da han var 17 år 195 dager.
 Vant Football League Championship Apprentice of the Year Award i 2006.
 Vant Brian Clough Award i 2006.
 Fikk Sammy Crooks Young Player of the Year Award i 2005/06-sesongen.
 Ble kåret til Welsh Young Player of the Year i 2006.

 Kilder 
 Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 470).  Headline Book Publishing, London. ISBN 0-7553-1526-X

 Referanser 

 Eksterne lenker 


Kategori:Walisiske fotballspillere
Kategori:Fotballspillere for Derby County FC
Kategori:Fotballspillere for Sunderland AFC
Kategori:Fotballspillere for Barnsley FC
Kategori:Fotballspillere for Bristol City FC
Kategori:Fotballspillere for Peterborough United FC
Kategori:Fotballspillere for Northampton Town FC
Kategori:Personer fra Burton upon Trent